Strovolos Municipality

Οδός Χριστουγέννων Παλαιού Στροβόλου 6 - 7/12/25
2025-12-06 11:00 - 22:00, 2025-12-07 11:00 - 22:00 (Europe/Athens)
Κυκλοφοριακές ρυθμίσεις για σκοπούς της εκδήλωσης

Χριστουγεννιάτικο Φεστιβάλ Δήμου Στροβόλου, Σάββατο & Κυριακή | 13 & 14 Δεκεμβρίου 2025 – Πάρκο Ακρόπολης
2025-12-13 11:00 - 21:00, 2025-12-14 11:00 - 21:00 | Πάρκο Ακροπόλεως
Δελτίο Τύπου
Χριστουγεννιάτικο Φεστιβάλ Δήμου Στροβόλου
στο Πάρκο Ακρόπολης στις 13 και 14 Δεκεμβρίου 2025
Ένα υπέροχο χριστουγεννιάτικο χωριό θα στηθεί στο μαγευτικό, καταπράσινο Πάρκο Ακρόπολης το Σαββατοκύριακο 13 και 14/12/25, για να φιλοξενήσει το Χριστουγεννιάτικο Φεστιβάλ του Δήμου Στροβόλου!

Το πρόγραμμα του φεστιβάλ περιλαμβάνει καλλιτεχνικό πρόγραμμα με χορευτικά και μουσικά σύνολα, παρουσιάσεις από τα Τμήματα του Ανοικτού Σχολείου Στροβόλου, θεατρικές και διαδραστικές παραστάσεις, live link, εντυπωσιακό μαγικό πρόγραμμα από την ομάδα ταχυδακτυλουργών Λιοτατή, πλούσιο πρόγραμμα με παιδικές δραστηριότητες, ξυλοπόδαρο, μπαλονοκατασκευές, facepainting, χειροτεχνίες, διακόσμηση χριστουγεννιάτικων μπισκότων, τροχό της τύχης, χριστουγεννιάτικες κατασκευές, παράσταση θεάτρου σκιών και φυσικά, ο Άη Βασίλης θα μοιράσει δώρα σε όλα τα παιδιά!
Κοπιάστε στο Πάρκο Ακρόπολης για να ένα διήμερο γεμάτο με τη μαγεία των Χριστουγέννων, για να απολαύσετε χριστουγεννιάτικες μελωδίες, να ψωνίσετε στη χριστουγεννιάτικη αγορά, να δοκιμάσετε ζεστά εδέσματα και γλυκά, να διασκεδάσουν οι μικροί μας φίλοι με άφθονες παιδικές δραστηριότητες και να επιβιβαστείτε στο μουσικό λεωφορείο για βόλτες στον Στρόβολο το απόγευμα του Σαββάτου και της Κυριακής, με ζωντανή μουσική από τη Συμφωνική Μπάντα Δήμου Στροβόλου – Ευρωπαϊκού Πανεπιστημίου Κύπρου!

Και κάτι τελευταίο για τους νέους/ νέες και όσους φυσικά αισθάνονται για πάντα νέοι:
Το Σάββατο βράδυ, από τις 19:00 μέχρι τις 21:00, διασκεδάζουμε με τη μουσική του αγαπητού μας DJ Anagiotoς, σε χριστουγεννιάτικο πάρτι που διοργανώνεται σε συνεργασία με το Δημοτικό Συμβούλιο Νεολαίας Στροβόλου!

Χριστουγεννιάτικη συναυλία με τη Συμφωνική Μπάντα Δήμου Στροβόλου – Ευρωπαϊκού Πανεπιστημίου Κύπρου και τη Δημ. Χορωδία Στροβόλου, 16/12/25, 19:30 | Δημ. Θέατρο Στροβόλου
2025-12-16 19:30 | Δημοτικό Θέατρο Στροβόλου, Cyprus
Δελτίο Τύπου
Χριστουγεννιάτικη συναυλία
με τη Συμφωνική ΜπάνταΔήμου Στροβόλου – Ευρωπαϊκού Πανεπιστημίου Κύπρου
και τη Δημοτική Χορωδία Στροβόλου

Ο Δήμος Στροβόλου σάς προσκαλεί στη εορταστική χριστουγεννιάτικη συναυλία της Συμφωνικής Μπάντας Δήμου Στροβόλου – Ευρωπαϊκού Πανεπιστημίου Κύπρου και τη Δημοτική Χορωδία Στροβόλου, υπό την καλλιτεχνική επιμέλεια των μαέστρων των δύο μουσικών συνόλων, Δρα Γιάννη Μυράλη και Κωνσταντίνας Χρυσοστόμου, αντίστοιχα.
Η συναυλία θα πραγματοποιηθεί την Τρίτη 16/12/2025 στις 19:30 στο Δημοτικό Θέατρο Στροβόλου, με ελεύθερη είσοδο. Θα παρουσιαστούν διασκευές γνωστών και αγαπημένων χριστουγεννιάτικων τραγουδιών από διαφορετικές χώρες και τον κινηματογράφο, καθώς και καλάντων από διάφορες περιοχές της Ελλάδας.
Πληροφορίες: 22470470

Επιβιβαστείτε στο μουσικό λεωφορείο την Κυριακή 21 και 28/12/25 για βόλτες στον Στρόβολο! Αναχώρηση και επιστροφή από την οδό Σταυρού!
2025-12-21, 2025-12-28 | Παράδρομος οδού Σταυρού, αρ. 69, Παράδρομος οδού Σταυρού, αρ. 69, Λευκωσία, Cyprus
Δελτίο Τύπου
Πρόκληση
Βόλτες στον Στρόβολο με το Μουσικό Λεωφορείο
Κυριακή 21 και 28 Δεκεμβρίου 2025
Ο Δήμος Στροβόλου προσκαλεί μικρούς και μεγάλους σε μουσική βόλτα στον Στρόβολο, με μελωδίες από τη Συμφωνική Μπάντα Δήμου Στροβόλου – Ευρωπαϊκού Πανεπιστημίου!
Eπιβιβαστείτε στο μουσικό λεωφορείο για μία αξέχαστη εορταστική εμπειρία στον Στρόβολο, την Κυριακή 21 και 28 Δεκεμβρίου 2025, από τις 11:00-14:00 και 15:00-18:00 (αναχώρηση κάθε 30 λεπτά).
Σημείο αναχώρησης και επιστροφής: Παράδρομος οδού Σταυρού, αρ. 69
(βόρεια πλευρά, πλησίον χώρου στάθμευσης του Δημοτικού Σχολείου Σταυρού)
Τα παιδιά μέχρι 12 ετών θα πρέπει απαραίτητα να συνοδεύονται από τον κηδεμόνα / γονέα τους.

Αγιασμός των Υδάτων στο Πάρκο Ακροπόλεως, Θεοφάνια, 6 Ιανουαρίου 2026
2026-01-06 11:00 | Πάρκο Ακροπόλεως
O Δήμαρχος,
η Αντιδήμαρχος
και τα λοιπά Μέλη του Δημοτικού Συμβούλιο Στροβόλου
σας προσκαλούν στον Αγιασμό των Υδάτων
που θα γίνει την Τρίτη 6 Ιανουαρίου 2026
και ώρα 11:00 π.μ.
στη λίμνη του Πάρκου Ακροπόλεως
από τον Θεοφιλέστατο Χωρεπίσκοπο Νεαπόλεως
κ Πορφύριο
και τους ιερείς του ιερού ναού
Αγίου Δημητρίου Ακροπόλεως.

Μετά τον Αγιασμό των Υδάτων
θα προσφερθούν ζεστοί λουκουμάδες.

Παρουσίαση Έρωτας ή Αγάπη: Μύθοι και Αλήθειες, 21/1/26
2026-01-21 18:30 | Πολιτιστικό Κέντρο Στροβόλου
Παρουσίαση Έρωτας ή Αγάπη: Μύθοι και Αλήθειες
Ο Δήμος Στροβόλου σας προσκαλεί σε ανοικτή παρουσίαση- συζήτηση με θέμα: «Έρωτας ή Αγάπη: Μύθοι και αλήθειες».
Εισηγήτριες: Άντρη Χριστούδια συστημική ψυχοθεραπεύτρια και θεραπεύτρια ζεύγους
(Λόγω Ψυχής)
Στέλλα Σαββίδου, συστημική ψυχοθεραπεύτρια (υπαρξιακή προσέγγιση)
Ημερομηνία: Τετάρτη 21 Ιανουαρίου 2026, 18:30
Χώρος διεξαγωγής: Πολιτιστικό Κέντρο Δήμου Στροβόλου, Αίθουσα Νικόλαος Μούντης
Είσοδος ελεύθερη. Δήλωση συμμετοχής απαραίτητη μέσω της ιστοσελίδας εδώ Παρουσίαση Έρωτας ή Αγάπη: Μύθοι και αλήθειες – Fill in form

ΑΠΟ ΤΟΝ ΔΗΜΟ ΣΤΡΟΒΟΛΟΥ
7 Ιανουαρίου 2026

«Παρουσίαση Ημερολογίου 2026 Συνδέσμου Μικρασιατών», 22/1/2026, 19:00 - Μουσείο Εθνομάρτυρα Αρχ. Κυπριανού
2026-01-22 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Το Furry Book Club τον Ιανουάριο για παιδιά στη Δημοτική Βιβλιοθήκη Στροβόλου! 30/1/26, 17:30-18:30
2026-01-30 17:30 - 18:30 | Πολιτιστικό Κέντρο Στροβόλου

Τελετή ονοματοδότησης του Δημοτικού Πάρκου «Άντης Χατζηκωστής», 5/2/26, 11:00 πμ, παρά την οδό Άντη Χατζηκωστή, πλησίον κυκλικού κόμβου Λεωφ. Αρχαγγέλου
2026-02-05 11:00 | Δημοτικό Πάρκο Άντης Χατζηκωστής, Λευκωσία, Cyprus

Οι Δήμοι ενώνουν δυνάμεις για το πράσινο. Πρόσκληση σε δράση δενδροφύτευσης σε συνεργασία με τον Δήμο Λατσιών-Γερίου
2026-02-07 10:00
Οι Δήμοι ενώνουν δυνάμεις για το πράσινο
Πρόσκληση σε δράση δενδροφύτευσης σε συνεργασία με τον Δήμο Λατσιών–Γερίου
Ο Δήμος Στροβόλου προσκαλεί το κοινό σε μεγάλη δράση δενδροφύτευσης, η οποία διοργανώνεται σε συνεργασία με τον Δήμο Λατσιών–Γερίου.
Η δράση θα πραγματοποιηθεί το Σάββατο, 7 Φεβρουαρίου 2026, στις 10:00 π.μ., στον χώρο απέναντι από το Senior School. Στη συνέχεια στις 11:00 π.μ. θα ακολουθήσει δενδροφύτευση του Δήμου Στροβόλου σε άλλο σημείο, παρά τα γήπεδα του Nuevo Campo.
Η ακριβής τοποθεσία του σημείου που ανέλαβε να δενδροφυτεύσει ο Δήμος Στροβόλου είναι διαθέσιμη στον ακόλουθο σύνδεσμο:
https://maps.app.goo.gl/s9X9RWaZSjtUR5gS6?g_st=av
Θα φυτευτούν συνολικά πέραν των 700 δέντρων, με στόχο την ενίσχυση του αστικού πρασίνου και τη συμβολή σε έναν πιο βιώσιμο και φιλικό προς το περιβάλλον αστικό χώρο.
Στο πλαίσιο της δράσης, θα πραγματοποιηθούν επίσης τα εγκαίνια του Μονοπατιού του Ποταμού Καλόγηρου, παρουσία της Υπουργού Γεωργίας, Αγροτικής Ανάπτυξης και Περιβάλλοντος, δρος Μαρίας Παναγιώτου.
Οι Δήμοι συνεχίζουν να υλοποιούν κοινές πρωτοβουλίες που ενισχύουν την προστασία του περιβάλλοντος και βελτιώνουν την ποιότητα ζωής των πολιτών.

ΑΠΟ ΤΟΝ ΔΗΜΟ ΣΤΡΟΒΟΛΟΥ
4 Φεβρουαρίου 2026

Το Furry Book Club τον Φεβρουάριο για παιδιά στη Δημ. Βιβλιοθήκη Στροβόλου! 13/2/26, 17:30-18:30
2026-02-13 17:30 - 18:30 | Εκκλησιαστικό Μουσείο Εθνομάρτυρα Κυπριανού στον Στρόβολο
Σύντομο βιογραφικό
Η Γιώτα Χ. Διάκου είναι δασκάλα δημοτικής εκπαίδευσης και υποψήφια διδάκτωρ στο Πανεπιστήμιο Κύπρου. Η διατριβή της διερευνά τη χρήση ψηφιακών τεχνολογιών για την ανάπτυξη αναγνωστικού γραμματισμού. Ασχολείται με πάθος με τη φιλαναγνωσία, διοργανώνοντας διαδραστικές βιβλιοπαρουσιάσεις και εργαστήρια λογοτεχνίας. Έκανε ντεμπούτο στη συγγραφή με το βιβλίο φαντασίας Δόκτωρ Γιγαντέρ (εκδόσεις Μιχάλη Σιδέρη) και έγινε ιδιαίτερα γνωστή με τη σειρά Η πράκτορας Αστραπή λύνει μυστήρια στο Πι και Φι! (εκδόσεις Βιβλιοσκόπιο). Με τις ιστορίες ενσυναίσθησης της σειράς Πάμε σχολείο με την Άννα και τον Νίκο (εκδόσεις Βιβλιοσκόπιο) καθιερώθηκε στο λογοτεχνικό προσκήνιο. Έργα της έχουν αποσπάσει βραβεία και τιμητικές διακρίσεις στην Κύπρο και την Ελλάδα.

Κατανόηση και διαχείριση διαδικτυακών κινδύνων (Cybersecurity, Card Fraud) στο πλαίσιο της δράσης «Πολίτες εν γνώσει: Powered by EIMF»
2026-02-18 18:30 | Πολιτιστικό Κέντρο Στροβόλου
Κατανόηση και διαχείριση διαδικτυακών κινδύνων (Cybersecurity, Card Fraud)
στο πλαίσιο της δράσης «Πολίτες εν γνώσει: Powered by EIMF»
Ο Δήμος Στροβόλου και το European Institute of Management and Finance (EIMF) σας προσκαλούν σε διάλεξη με θέμα:
«Κατανόηση και διαχείριση διαδικτυακών κινδύνων (Cybersecurity, Card Fraud)»
Τετάρτη 18 Φεβρουαρίου 2026, στις 18:30
Πολιτιστικό Κέντρο Δήμου Στροβόλου, αίθουσα «Νικόλαος Μούντης»
Εισηγητής: Φοίβος Χριστοδουλίδης
Λέκτορας στην Αστυνομική Ακαδημία Κύπρου και στο Ινστιτούτο EIMF στα θέματα:
Κυβερνοέγκλημα, Διαχείριση Απάτης με Κάρτες και Εσωτερική Απάτη (Insider Fraud)
Γιατί να συμμετέχεις;

Μέσα σε 60 λεπτά θα μάθεις να αναγνωρίζεις τις βασικές έννοιες της κυβερνοαπάτης.
Θα έχεις γνώση για διάφορες τεχνικές και κίνητρα των χάκερ, απάτη στον κυβερνοχώρο και τεχνικές νομιμοποίησης εσόδων από παράνομες δραστηριότητες και θα μάθεις να προστατεύεσαι
Θα μάθεις πώς να διαχειριστείς την απάτη με κάρτες, κοινές μεθόδους και εξελισσόμενες τάσεις
Θα ενημερωθείς για τη νομοθεσία και τους κανονισμούς που διέπουν την κυβερνοασφάλεια

Απαραίτητη η δήλωση συμμετοχής, μέχρι τη Δευτέρα 16 Φεβρουαρίου 2026 στον σύνδεσμο: Κατανόηση και διαχείριση διαδικτυακών κινδύνων (Cybersecurity, Card Fraud) – Fill in form
Η διάλεξη αποτελεί την τρίτη σε σειρά στο πλαίσιο της κοινής δράσης του Δήμου Στροβόλου και του EIMF με τίτλο «Πολίτες εν γνώσει: Powered by EIMF» η οποία αποσκοπεί στην ενδυνάμωση των πολιτών μέσω διαδραστικών παρουσιάσεων, με ποικίλη θεματολογία σχετικά με ζητήματα ευρύτερου κοινωνικού ενδιαφέροντος.

ΑΠΟ ΤΟΝ ΔΗΜΟ ΣΤΡΟΒΟΛΟΥ
2 Φεβρουαρίου 2026

Το Furry Book Club τον Φεβρουάριο για παιδιά στη Δημ. Βιβλιοθήκη Στροβόλου! 20/2/26, 17:30-18:30
2026-02-20 17:30 - 18:30 | Εκκλησιαστικό Μουσείο Εθνομάρτυρα Κυπριανού στον Στρόβολο
Η Μαρίνα Μιχαηλίδου-Καδή είναι συγγραφέας παιδικών βιβλίων, μητέρα δύο παιδιών και υπέρμαχος της ειρήνης, της κοινωνικής δικαιοσύνης και των δικαιωμάτων των ζώων. Τα τελευταία χρόνια έχει καθιερωθεί ως μία σημαντική φωνή της παιδικής λογοτεχνίας της Κύπρου, μέσα από τις μικρές της ιστορίες που προάγουν την ειρήνη, καλλιεργούν την ενσυναίσθηση και την περιβαλλοντική συνείδηση, ενώ εμπνέουν τα παιδιά να γίνουν φορείς αλλαγής. Αντλώντας στοιχεία από την πρόσφατη ιστορία της πατρίδας της, αλλά και από άλλα μέρη του κόσμου, τα βιβλία της αναδεικνύουν τη ματαιότητα του πολέμου και των συγκρούσεων και θίγουν θέματα όπως η μετανάστευση και ο ξεριζωμός, η μοναξιά και η απώλεια, ο ρόλος των γυναικών στην οικοδόμηση της ειρήνης, η εκμετάλλευση των ζώων και η αλληλεπίδραση των ανθρώπων με το φυσικό περιβάλλον.
Έχει τιμηθεί με διάφορα βραβεία και διακρίσεις, που περιλαμβάνουν το Κρατικό Βραβείο Λογοτεχνίας για Μικρά Παιδιά (2025, 2018, 2013), το βραβείo Peter Pan της Σουηδίας 2016, αναγραφή στον κατάλογο White Ravens της Διεθνούς Βιβλιοθήκης Νεότητας του Μονάχου (2025, 2019, 2017, 2014) και συμπερίληση στον τιμητικό κατάλογο IBBY Honor List 2016 της Διεθνούς Οργάνωσης για τη Νεότητα. Υπήρξε επίσης υποψήφια για το διεθνές βραβείο Astrid Lindgren Memmorial Award 2026.
Επιλεκτικά έργα
Ζεστή σοκολάτα, Εκδόσεις Τελεία 2024
Ποιήματα για Παιδιά, Εκδόσεις Καλέντη 2023
Μελένια, Εκδόσεις Τελεία 2021
Ένα χαμόγελο και δύο όμορφες λέξεις, Εκδόσεις Καλέντη 2020
Η κίτρινη κουβέρτα της ευτυχίας, Εκδόσεις Τελεία 2018
Άσπρη στολή, Εκδόσεις Τελεία, 2017
Το κόκκινο φόρεμα της Σαβέλ, Εκδόσεις Πάργα 2014

Παρουσίαση βιβλίου Κυριάκου Ιακωβίδη «Ρώσοι και Μικρασιάτες - Πρόσφυγες δύο χαμένων Αυτοκρατοριών στην Κύπρο», 20/2/26, 19:00 - Μουσείο Εθνομ. Αρχ. Κυπριανού
2026-02-20 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Το Furry Book Club τον Μάρτιο για παιδιά στο Πολιτιστικό Κέντρο Στροβόλου! 6/3/26, 17:30-18:30.
2026-03-06 17:30 - 18:30 | Πολιτιστικό Κέντρο Στροβόλου
Δελτίο Τύπου
Το Furry Book Club τον Μάρτιο για παιδιά και εφήβους
στο Πολιτιστικό Κέντρο Στροβόλου!

Το επιτυχημένο πρόγραμμα «Furry Book Club – Reading Dogs», για παιδιά και εφήβους, συνεχίζεται και τον Μάρτιο στο Πολιτιστικό Κέντρο Στροβόλου, με δωρεάν συμμετοχή. Απαραίτητη η εκ των προτέρων δήλωση συμμετοχής, λόγω περιορισμένου αριθμού θέσεων.
Το πρόγραμμα διοργανώνεται από τον Κυπριακό Σύνδεσμο Παιδικού και Νεανικού βιβλίου (ΚΣΠΝΒ), σε συνεργασία με το «Assistant Dogs Cyprus» και υποστηρίζεται από τον Δήμο Στροβόλου και τη Eurobank.
Στοχεύει στην ανάπτυξη της φιλαναγνωσίας και την προώθηση της κυπριακής παιδικής και νεανικής λογοτεχνίας, μέσω λογοτεχνικών εργαστηρίων και παρουσιάσεων βιβλίων. Στην εκδήλωση συμμετέχουν ειδικά εκπαιδευμένα σκυλιά «ανάγνωσης – reading
dogs», συνοδευόμενα από τους εκπαιδευτές τους, με στόχο την καλλιέργεια του σεβασμού των ζώων και της φιλοζωικής δράσης, μέσα από βιωματικές εμπειρίες.
Το πρόγραμμα για τον Μάρτιο έχει ως εξής:

Παρασκευή 6/3/26, 17:30-18:30: Παρουσίαση του βιβλίου «ΣΤΟΝ ΔΡΟΜΟ ΓΙΑ ΤΟ ΣΧΟΛΕΙΟ», της Δήμητρας Χαραλάμπους

Για δηλώσεις συμμετοχής:
https://docs.google.com/forms/d/1SolkB1nqvcOPVGMdGU4JWGRrXtc4Y1B_P6W-AeU75x4/edit

Παρασκευή 13/3/26: 17:30 – 18:30: Παρουσίαση του βιβλίου «Ο Λου και η ντουλάπα της συμφοράς» του Ηλία Νικολάου

Για δηλώσεις συμμετοχή:
https://docs.google.com/forms/d/1s9JP8dPpzJ4QKRvmPA2RaeBMkvdcfiskE4siGwiSzN0/edit

Βιογραφικό Δήμητρας Χαραλάμπους
Βιογραφικό Ηλία Νικολάου

Από τον Δήμο Στροβόλου και τον Κυπριακό Σύνδεσμο Παιδικού Νεανικού Βιβλίου
27/2/26

Έκθεσης Φωτογραφίας μελών Δ.Σ. του Φωτογραφικού Ομίλου Δήμου Στροβόλου με θέμα «Εκκλησίες της Κύπρου», 9/3/26
2026-03-09 19:00 | Πολιτιστικό Κέντρο Στροβόλου

Το Furry Book Club τον Μάρτιο για παιδιά στο Πολιτιστικό Κέντρο Στροβόλου! 13/3/26, 17:30-18:30.
2026-03-13 17:30 - 18:30 | Πολιτιστικό Κέντρο Στροβόλου

9ο Ενοριακό Συμβούλιο: Ενοριακό Συμβούλιο Ακρόπολης - Ενορία Αγίου Δημητρίου
2026-03-19 18:30 | Εκκλησίας Αγίου Δημητρίου
9ο Ενοριακό Συμβούλιο:
Ο Στρόβολος αλλάζει. Μαζί κάνουμε καλύτερη τη γειτονιά μας!
Ενοριακό Συμβούλιο Ακρόπολης
Ενορία Αγίου Δημητρίου
Την Πέμπτη 19 Μαρτίου 2026 θα βρεθούμε μαζί για την γειτονιά μας. Για δεύτερη συνεχόμενη χρονιά, ο Δήμος Στροβόλου διοργανώνει ενοριακά συμβούλια, με σκοπό την αμεσότερη επικοινωνία των δημοτών με το Δημοτικό Συμβούλιο και την ενημέρωση για εισηγήσεις ή τυχόν προβλήματα που αντιμετωπίζουν στις εκάστοτε γειτονιές οι δημότες.
Το ένατο ενοριακό συμβούλιο, για την ενορία Αγίου Δημητρίου -Ακρόπολη θα διεξαχθεί την Πέμπτη 19 Μαρτίου 2026, στις 18:30 στην αίθουσα του Ιερού Ναού Αγίου Δημητρίου, Ακρόπολης.
Το κοινό μπορεί να θέτει ανοικτά ερωτήματα και εισηγήσεις στον Δήμαρχο Σταύρο Σταυρινίδη και μέλη της Υπηρεσίας του Δήμου, με απώτερο σκοπό τη βελτίωση των παρεχόμενων υπηρεσιών από τον Δήμο.
Σημειώνεται ότι θα λαμβάνονται φωτογραφίες και βίντεο κατά τη διάρκεια της εκδήλωσης, τα οποία θα δημοσιευθούν στα μέσα κοινωνικής δικτύωσης του Δήμου.

9ο Ενοριακό Συμβούλιο
Συμμετέχουμε. Συζητάμε. Συνδιαμορφώνουμε.

ΑΠΟ ΤΟΝ ΔΗΜΟ ΣΤΡΟΒΟΛΟΥ
6 Μαρτίου 2026

Εθνικό και Θρησκευτικό Μνημόσυνο για τις Εθνικές Επετείους 25ης Μαρτίου και 1ης Απριλίου - Κυριακή 22/3/26 - Ι.Ν. Απ. Ανδρέα (Προσφυγικός Οικισμός Στρόβολος ΙΙΙ)
2026-03-22 | Αιθ. εκδηλώσεων Ι.Ν. Απ. Ανδρέα

2026-03-28 21:00 | Πολιτιστικό Κέντρο Στροβόλου
Δωρεάν πιστοποίηση στις Α’ Βοήθειες για δημότες και ανέργους
Ο Δήμος Στροβόλου παρέχει την ευκαιρία για δωρεάν πιστοποίηση στις Α’ Βοήθειες στην Εργασία- Επείγοντα Περιστατικά, με πρόσθετα θέματα για παιδιά και βρέφη.
Ημερομηνία: Σάββατο, 28 Μαρτίου 2026
Διάρκεια σεμιναρίου: 9:00-17:00 (συμπεριλαμβάνεται η εξέταση και σύντομα διαλείμματα)
Χώρος: Δημοτική Βιβλιοθήκη Στροβόλου (αίθουσα υπογείου)
Θα δοθεί πιστοποιητικό και ταυτότητα διεθνούς εμβέλειας με ισχύ 3 χρόνια, κατόπιν επιτυχίας σε σχετική εξέταση που θα πραγματοποιηθεί την ημέρα του σεμιναρίου. Επίσης, οι συμμετέχοντες θα λάβουν το εκπαιδευτικό υλικό.
Το σεμινάριο απευθύνεται σε:

Γονείς
Ανέργους
Παιδαγωγούς – εκπαιδευτικούς

Πρόκειται για το τέταρτο, σε σειρά σεμιναρίων, που πραγματοποιείται από τον Σύνδεσμο και Τάγμα Αγίου Ιωάννη, για λογαριασμό του Δήμου Στροβόλου.
Λόγω περιορισμένου αριθμού θέσεων, θα δίνεται προτεραιότητα σε άνεργα άτομα, με την αποστολή του σχετικού πιστοποιητικού από τη Δημόσια Υπηρεσία Απασχόλησης στην ηλεκτρονική διεύθυνση ethelontismos@strovolos.org.cy .
Οι ενδιαφερόμενοι/ες παρακαλούνται να δηλώσουν συμμετοχή εδώ μέχρι την Τρίτη 24 Μαρτίου και ώρα 12:00 μ.

ΑΠΟ ΤΟΝ ΔΗΜΟ ΣΤΡΟΒΟΛΟΥ
11 Μαρτίου 2026

Το Furry Book Club για παιδιά και εφήβους στο Πολιτιστικό Κέντρο Στροβόλου! 3/4/26
2026-04-03 17:30 - 18:30 | Πολιτιστικό Κέντρο Στροβόλου
Δελτίο Τύπου
Το Furry Book Club για παιδιά και εφήβους
στο Πολιτιστικό Κέντρο Στροβόλου 3 και 24 Απριλίου 2026
Το επιτυχημένο πρόγραμμα «Furry Book Club – Reading Dogs», για παιδιά και εφήβους, συνεχίζεται και τον Απρίλιο στο Πολιτιστικό Κέντρο Στροβόλου, με δωρεάν συμμετοχή. Απαραίτητη η εκ των προτέρων δήλωση συμμετοχής, λόγω περιορισμένου αριθμού θέσεων.
Το πρόγραμμα διοργανώνεται από τον Κυπριακό Σύνδεσμο Παιδικού και Νεανικού βιβλίου (ΚΣΠΝΒ), σε συνεργασία με το «Assistant Dogs Cyprus» και υποστηρίζεται από τον Δήμο Στροβόλου και τη Eurobank.
Στοχεύει στην ανάπτυξη της φιλαναγνωσίας και την προώθηση της κυπριακής παιδικής και νεανικής λογοτεχνίας, μέσω λογοτεχνικών εργαστηρίων και παρουσιάσεων βιβλίων. Στην εκδήλωση συμμετέχουν ειδικά εκπαιδευμένα σκυλιά «ανάγνωσης – reading dogs», συνοδευόμενα από τους εκπαιδευτές τους, με στόχο την καλλιέργεια του σεβασμού των ζώων και της φιλοζωικής δράσης, μέσα από βιωματικές εμπειρίες.

Το πρόγραμμα για τον Απρίλιο έχει ως εξής:

Παρασκευή 3/4/26, 17:30-18:30: Παρουσίαση του βιβλίου «Να σου δείξω τη σελίδα », της Χριστίνας Γεωργίου

Για δηλώσεις συμμετοχής:
https://docs.google.com/forms/d/1oSc7TaXcU2d29eG2eS3l6qDE4YY5ziotkgHoJ44DB50/edit

Παρασκευή 24/4/26, 17:30 – 18:30: Παρουσίαση του βιβλίου «Το θαύμα εσύ» της Έλενας Μιτσίδη

Για δηλώσεις συμμετοχή:
https://docs.google.com/forms/d/1tHhVQPW7QUpreZpLKmVZVRAvcNG1y2hqGuTqy8iMPx8/edit

Βιογραφικό Χριστίνας Γεωργίου
Βιογραφικό Έλενας Μιτσίδη

Από τον Δήμο Στροβόλου και τον Κυπριακό Σύνδεσμο Παιδικού Νεανικού Βιβλίου
24/3/26

Εργαστήριο Αστικής Κομποστοποίησης – 4/4/26, Εργαστήριο αστικής γεωργίας - πάρκο Ακρόπολης
2026-04-04 10:00 - 12:00 | Πάρκο Ακροπόλεως

Περιφορά Επιταφίου τη Μ. Παρασκευή στον Ι.Ν. της του Θεού Σοφίας, με τη συμμετοχή της Συμφωνικής Μπάντας Δήμου Στροβόλου - Ευρωπαϊκού Πανεπιστημίου Κύπρου
2026-04-10 20:30 | Ιερός Ναός Της Του Θεού Σοφίας
ΠΕΡΙΦΟΡΑ ΕΠΙΤΑΦΙΟΥ
Η Εκκλησιαστική Επιτροπή, οι Ιερείς του Ιερού Ναού της του Θεού Σοφίας και ο Δήμος Στροβόλου ενημερώνουν ότι τη Μεγάλη Παρασκευή 10/04/26 και ώρα 20:30 – 21:00 περίπου, θα γίνει Περιφορά του Επιταφίου, με τη συμμετοχή της Συμφωνικής Μπάντας Δήμου Στροβόλου – Ευρωπαϊκού Πανεπιστημίου Κύπρου.
Η πορεία που θα ακολουθηθεί είναι:
Έξοδος από τον Ναό στην οδό Ελαιώνων και ακολούθως στις οδούς Μακεδονιτίσσης, Κυριάκου Μάτση, Καρκαβίτσα, Καστέλλα και είσοδος στο προαύλιο του Ναού από την οδό Ελαιώνων.
Από τον Δήμο Στροβόλου και τον Ιερό Ναό της του Θεού Σοφίας

8 Απριλίου 2026

Πασχαλινό Πανηγύρι, Δευτέρα του Πάσχα 13/4/26 στο προαύλιο του Ιερού Ναού Απ. Μάρκου Αρχαγγέλου Στροβόλου
2026-04-13 15:00 | Ιερός Ναός Αποστόλου Ευαγγελιστού Μάρκου

Τελετή Έναρξης 2ου Φεστιβάλ Αειφορίας Πεδιαίου – Σάββατο 18/4/26
2026-04-18 15:30

Τελετή ονοματοδότησης του Δημοτικού Πάρκου «Σωκράτης Χάσικος», Δευτέρα 20/4/2026, 17:00, (παρά την οδό Μυκόνου)
2026-04-20 17:00 | Δημοτικό Πάρκο Σωκράτης Χάσικος, Cyprus
ΠΡΟΣΚΛΗΣΗ
O Δήμαρχος,
η Αντιδήμαρχος,
και το Δημοτικό Συμβούλιο Στροβόλου,
σας προσκαλούν στην τελετή ονοματοδότησης
του Δημοτικού Πάρκου
«Σωκράτης Χάσικος»

που θα πραγματοποιηθεί
τη Δευτέρα 20 Απριλίου 2026 και ώρα 17:00
(παρά την οδό Μυκόνου)

Τα εγκαίνια του Πάρκου θα τελέσει
η Πρόεδρος της Βουλής των Αντιπροσώπων και
Πρόεδρος του Δημοκρατικού Συναγερμού κα Αννίτα Δημητρίου.

Πρόγραμμα

16:45-17:00 Προσέλευση κοινού
Αγιασμός από τον πρωτοπρεσβύτερο Παρασκευά Παπαμιχαήλ
Χαιρετισμός από τον Δήμαρχο Στροβόλου, κ. Σταύρο Σταυρινίδη
Χαιρετισμός από τον συντονιστή της Δημοτικής Ομάδας ΔΗΣΥ και φίλο του εκλιπόντος, κ. Λευτέρη Κωνσταντίνου
Ομιλία από την Πρόεδρο της Βουλής των Αντιπροσώπων και Πρόεδρο του Δημοκρατικού Συναγερμού, κα Αννίτα Δημητρίου
Αντιφώνηση από τον υιό του αείμνηστου Σωκράτη Χάσικου, κ. Ιωάννη Χάσικο
Αποκαλυπτήρια

Ο Σωκράτης Χάσικος (1956–2021) ήταν ένας άνθρωπος με έντονη παρουσία και ξεκάθαρο λόγο στη δημόσια ζωή της Κύπρου. Μέσα από τη διαδρομή του ως βουλευτής του Δημοκρατικού Συναγερμού και ως Υπουργός Άμυνας και Εσωτερικών, της Κυπριακής Δημοκρατίας άφησε το δικό του στίγμα, υπηρετώντας τον τόπο με αποφασιστικότητα και συνέπεια.

Κατανοώντας το ψυχικό τραύμα: Ο δρόμος προς την επούλωση, 21/4/26
2026-04-21 18:30 | Πολιτιστικό Κέντρο Στροβόλου
Κατανοώντας το ψυχικό τραύμα: Ο δρόμος προς την επούλωση

******ΑΛΛΑΓΗ ΣΤΗΝ ΑΙΘΟΥΣΑ ************
Λόγω μεγάλου ενδιαφέροντος, η παρουσίαση μεταφέρεται στο Δημοτικό Μέγαρο Στροβόλου (λεωφ. Στροβόλου 100)

Ο Δήμος Στροβόλου σας προσκαλεί σε ανοικτή συζήτηση με θέμα:
«Κατανοώντας το ψυχικό τραύμα: Ο δρόμος προς την επούλωση».
Η εκδήλωση θα πραγματοποιηθεί την Τρίτη 21 Απριλίου 2026, στις 18:30, στο Πολιτιστικό Κέντρο Στροβόλου (αίθουσα «Νικόλαος Μούντης»).
Εισηγητές:
Θεόδωρος Τηλεμάχου, Ψυχίατρος, Συστημικός Ψυχοθεραπευτής
Στέλλα Σαββίδου, Κοινωνιολόγος, Συστημική Ψυχοθεραπεύτρια
Η συζήτηση απευθύνεται στο ευρύ κοινό και έχει στόχο την κατανόηση του ψυχικού τραύματος μέσα από σύγχρονες επιστημονικές προσεγγίσεις.
Θα παρουσιαστεί το πώς το ψυχικό τραύμα επηρεάζει τις σχέσεις, την οικογένεια και το ευρύτερο κοινωνικό πλαίσιο του ατόμου, καθώς και πώς η θεραπευτική στάση και η ενίσχυση της ανθεκτικότητας μπορούν να συμβάλουν ουσιαστικά στον δρόμο προς την επούλωση.
Η εκδήλωση θα περιλαμβάνει χρόνο για ερωτήσεις και διάλογο με το κοινό.
Συνιστούμε την έγκαιρη δήλωση συμμετοχής έως τις 16 Απριλίου 2026, για να διασφαλιστεί η ομαλή διεξαγωγή της εκδήλωσης.
Δηλώσεις συμμετοχής στον σύνδεσμο: https://forms.office.com/e/PSDhiHL635
Είσοδος ελεύθερη.

ΑΠΟ ΤΟΝ ΔΗΜΟ ΣΤΡΟΒΟΛΟΥ
3 Απιλίου 2026
